CELEX: 62020TN0174
Language: et
Date: 2020-04-04 00:00:00
Title: Kohtuasi T-174/20: 4. aprillil 2020 esitatud hagi – Comune di Stintino versus komisjon

25.5.2020   
            
            
               ET
            
            
               Euroopa Liidu Teataja
            
            
               C 175/34
            
         
      4. aprillil 2020 esitatud hagi – Comune di Stintino versus komisjon
      (Kohtuasi T-174/20)
      (2020/C 175/45)
      Kohtumenetluse keel: itaalia
      
         Pooled
      
      
         Hageja: Comune di Stintino (esindaja: advokaat G. Machiavelli)
      
         Kostja: Euroopa Komisjon
      
         Nõuded
      
      Hageja palub Üldkohtul tühistada:
      
                  —
               
               
                  Euroopa Komisjoni, keskkonna peadirektoraadi, direktoraadi AENV. A – poliitika, koordineerimine, LIFE juhtimine ja ressursid, ENV. A.4. – LIFE juhtimine, haldus, IT ja osakonna juhataja toetamise teenused, teatises Ref. Ares(2020)734033-05/02/2020 sätestatud meede, millega kehtestatakse programmiga „LIFE10 NAT/IT/000244 – ST.e.R.N.A.“ Comune di Stintinole (Stintino kommuun) antud rahastamise vähendamine ja kohustatakse tagastama juba makstud üleliigsed summad;
               
            
                  —
               
               
                  Euroopa Komisjoni 24. veebruari 2020. aasta võlateade nr 3242002652, millega palutakse Comune di Stintinol (Stintino kommuun) maksta tagasi 447 078,63 eurot summade eest, mis pärast nimetatud meetme võtmist on alusetult saadud;
               
            
                  —
               
               
                  Euroopa Komisjoni, keskkonna peadirektoraadi, direktoraadi AENV. A – poliitika, koordineerimine, LIFE juhtimine ja ressursid, ENV. A.4. – LIFE juhtimine, haldus, IT ja osakonna juhataja toetamise teenused, teatises Ref. Ares(2019)6551262-23/10/2019 sätestatud meede, millega nähakse ette eespool nimetatud rahastamisega seoses rahastamiskõlbmatute kulude osakaal, andes Comune di Stintinole (Stintino kommuun) 30 päeva aega vastuväidete esitamiseks (dok. nr R3);
               
            
                  —
               
               
                  kõik eelnevad, sellega seotud ja/või sellest tulenevad teada olevad muud aktid ja meetmed.
               
            
         Väited ja peamised argumendid
      
      Hagi põhjenduseks esitab hageja järgmised väited.
      
                  1.
               
               
                  Üldine tegevuskava: oluliste menetlusnormide rikkumine, Euroopa Liidu toimimise lepingu artikli 15 ja artikli 296 rikkumine ning Euroopa liidu põhiõiguste harta artikli41 lõike 2 punkti c rikkumine, põhjendamata jätmine, kuna ei ole selge, kuidas kohaldatud vähendamisprotsenti kindlaks määrati.
               
            
                  2.
               
               
                  Üldine tegevuskava: oluliste menetlusnormide rikkumine, proportsionaalsuse põhimõtte ja EL lepingu artikli 5 rikkumine, kuna vähendamine ei ole teostatud toimingutega proportsionaalne.
               
            
                  3.
               
               
                  Üldine tegevuskava: oluliste menetlusnormide rikkumine, proportsionaalsuse põhimõtte ja Euroopa Liidu lepingu artikli 5 rikkumine, kuna teostatud projekti osakaal on suurem kui see, millele taotleti vähendamist.
               
            
                  4.
               
               
                  Maa ostmine ning laguuni, kanalite ja nende suudmete keskkonna taastamine: oluliste menetlusnormide rikkumine, proportsionaalsuse põhimõtte, Euroopa Liidu lepingu artikli 5 ja rahastamist reguleerivate ühiseeskirjade artikli 35.1 ning õiguspärase ootuse rikkumine, kuna vaidlustatud aktid rikuvad eespool viidatud õigusnorme ja kuna ei ole vaidlust, et toimingud viidi täielikult ellu.
               
            
                  5.
               
               
                  Ala jälgimine ja keskkonnaharidus ja ligipääsetav ökoloogiline võrgustik: oluliste menetlusnormide rikkumine, proportsionaalsuse põhimõtte rikkumine, Euroopa Liidu lepingu artikli 5 rikkumine, rahastamist reguleerivate ühiseeskirjade artikli 18 rikkumine ning õiguspärase ootuse rikkumine, kuna toimingut viidi täielikult ellu ning etteheidetavad viivitused ei mõjuta teabe levitamise pikaajalist rakendamist. Nimelt oleks tegevus täielikult lõpetatud niivõrd, kuivõrd oli võimalik keskkonnaalaseid piiranguid arvesse võttes.
               
            
                  6.
               
               
                  Projekti koordineerimine: õiguspärane ootus, oluliste menetlusnormide rikkumine, Euroopa Liidu toimimise lepingu artikli15 ja artikli 296 rikkumine ning Euroopa Liidu põhiõiguste harta artikli 41 lõike 2 punkti c rikkumine, põhjendamata jätmine, proportsionaalsuse põhimõtte rikkumine, Euroopa Liidu lepingu artikli 5 rikkumine ja rahastamist reguleerivate ühiseeskirjade artikli 18 rikkumine, kuna ei olnud arusaadav, kuidas määrati kindlaks vähendamise osakaal ning igal juhul ei ole kohaldatud vähendusprotsent teostatud toimingute suhtes proportsionaalne.